ตัวแทนประกันใหม่วูบ ก.ย.สอบผ่าน38%
สอบตัวแทนประกันชีวิตใหม่ เดือน ก.ย. ผ่านเกณฑ์แค่ 38%
20 ต.ค. 2558

สอบตัวแทนประกันชีวิตใหม่ เดือน ก.ย. ผ่านเกณฑ์แค่ 38%
นางบุษรา อึ๊งภากรณ์ ผู้อำนวยการบริหารสมาคมประกันชีวิตไทย เปิดเผยว่า เดือน ก.ย.ที่ผ่านมา มีผู้สมัครสอบเพื่อขอรับใบอนุญาตเป็นตัวแทนประกันชีวิตผ่านสมาคมประกันชีวิตไทยทั่วประเทศรวม 18,017 คน ลดลง 3,631 คน หรือ 16.7% เทียบกับช่วงเดียวกันปีก่อนที่มีผู้สมัครสอบ 21,648 คน และในจำนวนผู้สมัครสอบนี้ มีผู้เข้าสอบ 12,727 คน สอบผ่าน 4,919 คน หรือ 38.6%
อย่างไรก็ตาม ในงวด 9 เดือน (ม.ค.-ก.ย.) พบว่า มีผู้สมัครสอบทั่วประเทศ 137,586 คน ลดลง 9,614 คน หรือ 6.5% จากช่วงเดียวกันของปีก่อนที่มีผู้สมัครสอบ 147,200 คน และในจำนวนนี้มีผู้เข้าสอบ 97,482 คน สอบผ่าน 37,757 คน หรือ 38.7% ของผู้เข้าสอบ
ทั้งนี้ แยกเป็นผู้สอบในเขต กทม. 50,417 คน สอบผ่าน 20,911 คน หรือ 41.5% และต่างจังหวัดมีผู้เข้าสอบ 47,065 คน สอบผ่าน 16,846 คน หรือ 35.8% จากสถิติดังกล่าวแสดงว่า ปีนี้มีการสมัครสอบในเขตต่างจังหวัดสูงกว่าในเขต กทม. แต่เปอร์เซ็นต์การสอบผ่านในเขต กทม.สูงกว่าในเขตต่างจังหวัด